И његова два сина су погинула у току Народноослободилачке борбе. Син Салко, који се налазио у пратњи Врховног команданта НОВ и ПОЈ Јосипа Броза Тита, погинуо је 9. јуна 1943. године, за време битке на Сутјесци, на планини Озрен изнад реке Сутјеске. Од исте авионске бомбе тада су погинули: Ђуро Вујовић Шпанац, Василије Ђуровић Вако, народни херој и Бил Стјуарт, члан британске војне мисије, а Јосип Броз је рањен.